[{"text_idx": "#000000", "text": "3 diwrnod, 3 cynhadledd, dros 300 o stondinau a siaradwyr, i gyd dan yr un to!"}, {"text_idx": "#000001", "text": "Yn ddiweddar cefais y pleser o deithio lawr i Lundain! Mi es i Expo byd y White Label; y digwyddiad mwyaf o\u2019r math yn y byd, yn ogystal a\u0302\u2019r Sioe Cynhyrchu Digwyddiadau a\u2019r Expo Marchnata Perfformiad; rhain yw\u2019r mwyaf yn Ewrop. Roedd yn daith rili buddiol i mi! Dysgais gymaint am dechnolegau a thueddiadau sydd ar y gweill."}, {"text_idx": "#000002", "text": "Gwelais 16 sgwrs, o Google i EA Games i Body Shop i TikTok UK eu hunain, a hyd yn oed smwddis Innocent (er chafo ni\u2019m smwddis am ddim)! Mae clywed gan arweinwyr yn y maes a beth sydd wedi gweithio iddyn nhw wedi bod yn hynod ysbrydoledig, a llwyddais i rannu pryderon gyda hwy am ddyfodol digwyddiadau a marchnata. Mae wir yn amser cyffrous iawn i fod yn y maes yma!"}, {"text_idx": "#000003", "text": "Pwnc poethaf y gynhadledd hon yn bendant oedd AI a ChatGTP, yn enwedig o ran diogelwch ein swyddi! Y prif tecawe\u0302 a gefais oedd y dylem gofleidio\u2019r dechnoleg newydd, ond, peidio a\u0302 dibynnu arni, oherwydd ar hyn o bryd yn sicr, nid yw\u2019n medrugwneud yr elfen\u2018human touch\u2019 hollbwysig! Dylai technoleg wneud y darnau diflas o\u2019n swyddi yn haws fel y gallwn ganolbwyntio ar y pethau mwy. Mae AI yn. faes na fydd yn mynd i ffwrdd yn fuan!"}, {"text_idx": "#000004", "text": "Trafodwyd llawer ar y metaverse hefyd. Os ydych chi\u2019n anghyfarwydd a\u0302\u2019r term metaverse mae\u2019n ymwneud a\u0302 VR neu AR sy\u2019n caniata\u0301u i bobl ryngweithio mewn amser go iawn a\u0302 phobl eraill yn ddigidol. Mae\u2019r ge\u0302m \u2018Roblox\u2019 yn un enghraifft. Mae\u2019r cysyniad ei hun yn eithaf brawychus, fodd bynnag o glywed y cyflwyniadau dwi\u2019n hun yn teimlo\u2019n fwy parod i roi cynnig arni \u2013 dyma\u2019r dyfodol! Wyddoch chi byth, efallai y bydd M-SParc un diwrnod yn bodoli yn y metaverse hefyd!"}, {"text_idx": "#000005", "text": "Cefais sawl sgwrs am TikTok. Mae llwyfannau cymdeithasol yn newid yn aruthrol, a byddwn yn sbio ar anghenion ein cynulleidfaoedd cyfryngau cymdeithasol ein hunain fel M-SParc. Un o\u2019r meysydd mwyaf diddorol i mi oedd hysbysebion nawdd a chystadlaethau, a pha mor fuddiol y gallant fod. Roedd yr astudiaeth achos a gawsom yn trafod cystadleuaeth Xbox Pringles, lle aeth gwerthiant Pringles drwy\u2019r to a\u2019r enillwr yn cael Xbox arbennig. Ond mae pobl yn cael llawer o fuddugoliaethau bychan fel agor Creme Egg arbennig! Cadwch eich llygaid ar agor, ella bydd gwobr gan M-SParc y fuan! (paned o de fydd hi fwy na thebyg \u2013 ond \u2018sw ni\u2019m yn dweud \u2018na\u2019!). Roedd hefyd yn gret i glywed mwy am sut y gallwn ni fel cwmni edrych ar amrywiaeth a chynwysoldeb a bod yn fwy hygyrch \u2013 rhywbeth sydd mor bwysig i ni yn M-SParc."}, {"text_idx": "#000006", "text": "Gyda fy 3 3 tocyn mynediad a fy llysenw o \u201cMr 3 Lanyards\u201d,roeddwn yn neidio, drwy\u2019r 3 cynhadledd; cymaint fel bod y swyddog diogelwchwedi dechrau dod i\u2019m \u2018nabod! Siaradais a\u0302 phennaeth marchnata Banc Lloyds, Vitality, Depopa Just Eat (did somebody say JUST EAT), a, hynny cyn i chi (ddechrau enwi\u2019r holl stondinau gwych oedd yn arddangos yno! Roedd yn syfrdanol. Os oes rhaid i mi ddewis, yna\u2019m hoffsiaradwr oedd John. Thornton. Fo oedd yn sgwennu\u2019r \u2018copi\u2019 ar gyfer Innocent Smoothies a bellach yn. gweithio i gwmni cereal newydd, roedd, ei gyflwyniad yn wych ac yn uno\u2019r pethau mwyaf doniol a welais erioed o bell ffordd. Fe wnaeth o wir wneud i mi feddwl. am Twitter fel platfform a sut dylen ni fynd ati i\u2019w ddefnyddio. Trafododd fanteision bod yn fwy dynol a\u2019r effaith y mae\u2019n ei gael areich brand (un positif!)."}, {"text_idx": "#000007", "text": "Dwi\u2019n edrych ymlaen yn fawr at rannu\u2019r holl wybodaeth yma gyda\u2019r ti\u0302m a gweld sut allwn ni fynd ag M-SParc. ymhellach. Mae o i gyd yn dod yn o\u0302l i ddeall y gynulleidfa\u2019n llawn.. Enghraifft wych o hyn yw pan ryddhaodd Innocent Smoothies, smwddi glas, a, oedd mewn gwirionedd yn wyrdd! Roedd Innocent, yn taeru mai glas oedd o, er gwaethaf ymatebion y gynulleidfa i\u2019r gwrthwyneb! Roeddennhw\u2019n deall y gynulleidfa ac oherwydd hyn fe aeth yn \u2018viral\u2019 yn y diwedd ac mae wedi bod yn un o\u2019u smwddis mwyaf poblogaidd,, gyda phobl yn tynnu lluniau o bobl yn ei yfed ar y tiwb ac ati. Dw\u2019i wedi siarad llawer am y sgwrs Innocent,, ond i mi mae\u2019r dewrder a\u2019r hyder sydd gan Innocent yn eu ti\u0302m hefyd yn anghredadwy,, mae ganddyn nhw reol o \u201cos ydych chi 70% 70% yn siw\u0302r jest postiwch o\u201d. (Emily...os ti\u2019n darllen...efallai gawni gytuno ar 85%?) Tydi nhw\u2019m ofn cael eu taflu oddi ar Twitter neu i newid y logo i lun o briodas eu rheolwyr. Dyna. beth oedd yn anhygoel amdano. Anaml y maent yn so\u0302n am eu brand yn y trydariadau. llwyddiannus. Ond roedd yn eu gwneud yn fwy dynol.."}, {"text_idx": "#000008", "text": "Gwelais sioe gynhyrchu digwyddiadau, a oedd fel y gallwch ddychmygu yn so\u0302n am DDIGWYDDIADAU! Be wnes i sylwi oedd cymaint mae marchnata a digwyddiadau yn mynd law yn llaw. Oni bai bod gennych chi ddigwyddiad da i\u2019w werthu, fydd y marchnata ddim yn gweithio! Bu newid anhygoel hefyd mewn digwyddiadau a phrofiadau byw. Dydw i ddim yn siw\u0302r os mai oherwydd pandemig covid 19 neu fod eisiau symud i ffwrdd o\u2019r sgrin cyfrifiadur, ond mae pobl eisiau ymgolli\u2019n llwyr mewn digwyddiadau nawr a chael profiad llawn sy\u2019n cwmpasu pob un o\u2019r 5 synnwyr!"}, {"text_idx": "#000009", "text": "Mae yna bobl ar draws y wlad yn gwneud hyn yn barod ac ar o\u0302l bod i rai ohonyn nhw fy hun rydw i wedi gweld eu bod nhw\u2019n wych. Ychwanegwch y metaverse hefyd, ac rydych chi wir hefo rhywbeth arbennig! Fedrai\u2019m aros i weld sut mae\u2019r diwydiant digwyddiadau yn newid ac yn datblygu yn y misoedd a\u2019r blynyddoedd nesaf, mae\u2019r dechnoleg sydd ar gael yn barod yn anhygoel. Edrychwch ar ABBA yn Llundain, lle mae ABBA yn gwerthu allan bob nos, er eu bod yno fel hologram! Dwi\u2019n gobeithio gallu dod a\u0302 rhai o\u2019r syniadau a\u2019r technolegau hyn i M-SParc yn y dyfodol agos i wneud ein digwyddiadau hyd yn oed yn fwy ac yn well! (Pryderi, os ydych chi\u2019n darllen ... dwi\u2019n addo na fyddaf yn dod ag ABBA!)"}, {"text_idx": "#000010", "text": "Mae marchnata yr un mor gyflym, gyda llwyfannau newydd yn dod i\u2019r amlwg drwy\u2019r amser a thueddiadau\u2019n codi bron bob dydd! Un peth a oedd yn amlwg yn y gynhadledd oedd pwysigrwydd TikTok a fideo ar gyfryngau cymdeithasol nawr. Bu gostyngiad yn nifer y bobl sy\u2019n gwylio\u2019r teledu ers lansio TikTok, ac o hysbysebu i ba fwytai i fynd iddynt a pha ddillad i\u2019w prynu, TikTok sy\u2019n eu dylanwadu. Mae pobl yn ymddiried yn y brand a\u2019r ap er gwaethaf y pryderon data a phreifatrwydd. Mae gan TikTok hefyd algorithm gwerth chweil a theg iawn sy\u2019n caniata\u0301u i unrhyw un fod yn greawdwr, a bydd ond yn dangos i chi be \u2018da chi eisiau ei weld gyda chwpl o betha\u2019 ad-hoc wedyn yn y gymysgedd. Byddwch chi\u2019n gweld llawer mwy o riliau, \u201cYouTube Shorts\u201d a TikTok gennym ni! Os nad ydych yn ein dilyn yn barod, gwnewch! @msparc."}, {"text_idx": "#000011", "text": "Os byswn yn rhannu un gair am y cynadleddau byswn i\u2019n dweud; ANHYGOEL! Roedd y sgyrsiau\u2019n hollol wych ac mae dod i Llundain a chymryd cam yn o\u0302l o\u2019r swyddfa wedi fy ngalluogi i ddychwelyd gyda syniadau newydd. \u2018Dw i wedi deud lot yn y blog \u2018ma am bethau sydd angen i ni eu gwella OND dwi\u2019sho pwysleisio nad ydw i\u2019n dweud fod y gwaith \u2018da ni\u2019n ei wneud rw\u0302an yn anghywir, dim ond ein bod bob amser yn dysgu! Mae\u2019n rhaid i ni barhau i symud ymlaen a symud gyda\u2019r oes, a chaniataodd y cynadleddau hyn i mi gael y wybodaeth ddiweddaraf am hynny. Mae\u2019r hyder y mae\u2019r cynadleddau wedi ei roi i mi hefyd ynof fy hun ac yn fy ro\u0302l wedi bod yn anhygoel. Diolch i chi gyd am ddarllen fy mlog ac am wrando arnaf yn clebran. Gallaf siarad am farchnata a digwyddiadau yn ddiddiwedd felly mae croeso i chi gysylltu yma i siarad fwy!"}, {"text_idx": "#000014", "text": "Beth hoffech chi glywed amdano?"}, {"text_idx": "#000016", "text": "Clywch y diweddaraf gan M-SParc"}]